
1. Ümumi müddəalar

1.1. Orta ixtisas təhsilinin subbakalavriat səviyyəsinin 040520 – “Gəmi energetik qurğularının istismarı” ixtisası üzrə Təhsil Proqramı (bundan sonra ixtisas üzrı Təhsil Proqramı) “Təhsil haqqında” Azərbaycan Respublikasının Qanununa, Azərbaycan Respublikasının Nazirlər Kabinetinin müvafiq qərarlarına, eləcə də “Azərbaycan Respublikasının ömürboyu təhsil üzrə Milli Kvalifikasiyalar Çərçivəsi” (AzMKÇ) sənədinə və “Orta ixtisas təhsili üzrə ixtisaslar Təsnifatı”na, “Dəniz nəqliyyatı gəmilərində xidmət Nizamnaməsi”nin (DNGXN), Azərbaycan Respublikasının üzvü olduğu Beynəlxalq Dəniz Təşkilatının (BDT- IMO) “Dənizçilərin hazırlanmasına, onlara diplom verilməsinə və növbə çəkməyə dair” 1978-ci il tarixli (DHDNÇ əlavələr edilmiş) Beynəlxalq Konvensiyanın (A-III/1, A-III/2 bölmələrinin), “Dənizin Gəmilərdən çirkləndirilməsinin qarşısının alınması haqqında” Beynəlxalq Konvensiyanın (MARPOL 73/78), “Dənizdə insasn həyatının təhlükəsizliyi üzrə” Beynəlxalq Konvensiyanın (SOLAS-74) tələblərinə və Beynəlxalq Dəniz Təşkilatının 7.02, 7.04 Model Kurslarına uyğun hazırlanmışdır.
1.2. Təhsil Proqramının məqsədləri aşağıdakılardır:
· İxtisas üzrə məzunun kompetensiyalarını, ixtisasın çərçivəsini, fənlər üzrə tədris və öyrənmə metodlarını, qiymətləndirmə üsullarını, təlim nəticələrini, kadr hazırlığı aparmaq üçün infrastruktura və kadr potensialına olan tələbləri, tələbənin təcrübə keçmə, işə düzəlmə və təhsilini artırma imkanlarını müəyyənləşdirmək;
· Tələbələri və işəgötürənləri məzunların əldə etdiyi bilik və bacarıqlar, eləcə də təlim nəticələri barədə məlumatlandırmaq;
· Təhsil Proqramı üzrə kadr hazırlığının bu proqrama uyğunluğunun, qiymətləndirilməsi zamanı bu prosesə cəlb olunan ekspertləri məlumatlandırmaq.
1.3. Təhsil Proqramı tabeliyindən, mülkiyyət növündən və təşkilati-hüquqi formasından asılı olmayaraq Azərbaycan Respublikasında fəaliyyət göstərən və həmin ixtisas üzrə subbakalavr hazırlığını həyata keçirən bütün orta ixtisas təhsili müəssisələri üçün məcburidir.
1.4. Tələbənin (xüsusi təyinatlı orta ixtisas təhsili müəssisələrinin tələbələri istisna olmaqla) 5 (beş) günlük iş rejimində həftəlik auditoriya və auditoriyadankənar ümumi yükünün həcmi 45 saatdır (ümumi təhsil fənləri istisna olmaqla). Həftəlik auditoriya saatlarının həcmi ümumi həftəlik yükün 50%-dən çox olmamalıdır. Ixtisasın xüsusiyyətlərindən asılı olaraq həftəlik yükün həcmi dəyişdirilə bilər.

2. Məzunun kompetensiyaları

2.1. Təhsil Proqramının sonunda məzun AzMKÇ-nin 5-ci səviyyəsində nəzərdə tutulmuş deskriptorlarla yanaşı, aşağıdakı ümumi kompetensiyalara yiyələnməlidir:
· ixtisası üzrə Azərbaycan dilində şifahi və yazılı ünsiyyətə;
· ixtisası üzrə ən azı bir xarici dildə şifahi və yazılı ünsiyyətə;
· Azərbaycan dövlətçiliyin tarixi, hüquqi, siyasi, mədəni, ideoloji əsasları və müasir dünyadakı yeri və roluna dair sistemi və hərtərəfli biliklərə, milli dövlətimizin perspektiv inkişafını proqnozlaşdırma qabiliyyətlərinə;
· İş yerində informasiya-kommunikasiya texnologiyalarında səmərəli istifadə etmək qabiliyyətinə;
· Komandada iş, problemin həllinə ortaq yanaşma bacarığına;
· Yeni şəraitdə uyğunlaşmaq, təşəbbüs irəli sürmək və uğur qazanmaq bacarığına;
· Məsələlərin həlli üçün əlavə məlumat resurslarını müəyyən etmək və seçə bilmək bacarığına;
· Peşəkar məqsədlər üçün müvafiq məlumatı təhlil etmək, ümumiləşdirmək və tətbiq etmək bacarığına;
· Peşəkar fəaliyyətini planlaşdırmaq və təşkil etmək, gələcək təhsilini və mövcud bacarıqlarını təkmilləşdirmək, vaxtı idarə etmək və tapşırıqları vaxtında tamamlamaq bacarığına;
· Fəaliyyətində sosial və ekoloji məsuliyyətə, eləcə də etik yanaşmaya, həmçinin keyfiyyətə üstünlük vermək bacarığına;
· Bilik və bacarıqlarını inkişaf etdirmək məqsədilə vəziyyəti və özünün yenidən qiymətləndirmək və özünütənqid bacarığına;
· Texnoloji prosesə uyğun daxil olan gəmi maşın və mexanizmlərinə nəzarət etməlidir.
2.2. Təhsili Proqramının sonunda məzun aşağıdakı peşə kompetensiyalarına yiyələnməlidir:
· Maşın-qazan şöbəsində təhlükəsiz növbəçəkmə bacarığına;
· Gəmidaxili əlaqə sistemindən istifadə etməyə;
· Baş qurğuların və köməkçi mexanizmlərin, eləcə də onlarla əlaqəsi olan idarəetmə sistemlərinin istismarına;
· Yanacaq, yağlama, ballast və digər nasos sistemlərinin, eləcə də onlarla əlaqəsi olan idarəetmə sistemlərinin istismarına;
· Elektrik və elektron avadanlığının və onların idarəetmə sisteminin istismarına, təmirinə və texniki qulluğuna;
· Əl alətlərindən, dəzgahlardan və ölçü alətlərindən hissələrin hazırlanmasında və gəmi təmirində istifadə etməyə;
· Gəmi mexanizmlərinin və avadanlıqlarının təmirinə və texniki qulluğuna;
· Dənizin çirklənməsinin qarşısının alınmasına görə olan tələblərin yerinə yetirilməsinin təmin edilməsinə;
· Gəminin üzmə qabiliyyətinin saxlanmasına; 
· Yanğının aradan qaldırılmasına və gəmidə yanğına qarşı mübarizəyə;
· Xilasedici vasitələrdən istifadə etməyə;
· Gəmidə ilk tibbi yardım vasitələrindən istifadə etməyə;
· Qanunvericilik tələblərinin yerinə yetirilməsinə nəzarət olunmasına;
· Mühərrik qurğusunun mexanizmlərinin işinin idarə edilməsinə;  
· Yanacaq, yağ və ballast əməliyyatlarının idarə edilməsinə;
· İdarəetmənin elektrik və elektron avadanlıqlarının nasazlıqlarının aradan qaldırılmasına və onların işçi vəziyyətə gətirilməsinə;
· Texniki xidmətin və təmirin təhlükəsiz və effektli yerinə yetirilməsinin idarə edilməsinə;
· Mexanizmlərin nasaz işləməsinin səbəblərinin aşkar edilməsinə və nasazlıqların aradan qaldırılmasına;
· Təhlükəsizlik texnikasının təmin edilməsinə;
· Dənizdə insan həyatının mühafizəsini, dəniz mühitinin mühafiəsini və qorunmasını təmin edən qanunvericilik tələblərinin və tədbirlərin yerinə yetirilməsinə nəzarət olunmasına;
· Gəmilərin, gəmi heyətinin və sərnişinlərin təhlükəsizliyinin və mühavizəsinin, xilasedici vasitələrin və qururuluşların, əksyanğın sistemlərinin və digər təhlükəsizlik sistemlərinin istismar şəraitinin təmin edilməsinə;
· Qəza hallarında əməliyyatlar planının və gəminin yaşamaq uğrunda mübarizə sxeminin hazırlamasına, eləcə də qəza hallarında görülən işlərə;

3. Təhsil Proqramının strukturu

3.1. Təhsil Proqramı 040520 – “Gəmi energetik qurğularının istismarı” ixtisası üçün 120 (2 il) AKTS kreditindən ibarətdir. Kreditlər aşağıdakı şəkildə bölüşdürülür:
Cədvəl 1

	Fənlərin sayı
	Fənnin adı
	AKTS kredit

	1
	Azərbaycan tarixi
Bu fənn Azərbaycanın dövlətçilik ənənələrinin yaranması, formalaşması və inkişafını sistemli şəkildə, xronoloji ardıcıllıqla öyrənir, Azərbaycan dövlətçiliyin formalaşmasında siyasi, ideoloji, iqtisadi, mədəni amillərin rolunu təhlil və tədqiq edilir. Müasir dünyada Azərbaycan düvlətinin yeri və rolu sistemli təhlil edilir 
	5

	2
	Azərbaycan dilində işgüzar və akademik kommunikasiya
Bu fənn çərçivəsində tələbələrə Azərbaycan dilində təqdimat etmək, natiqlik, akademik və işgüzar yazı bacarıqlarının aşılanmasına xüsusi diqqət yetirilməlidir. 
	4

	3
	Xarici dildə işgüzar və akademik kommunikasiya
Bu fənn çərçivəsində tələbələrə xarici dillərdən birində ixtisası üzrə təqdimat etmək, natiqlik, akademik və işgüzar yazı, şifahi və yazılı bacarıqların aşılanmasına xüsusi diqqət yetirilməlidir.
	15

	4
	Seçmə fənlər (Seçmə fənlər orta ixtisas təhsili müəssisəsi tərəfindən müəyyən edilir. Ixtisasın spesifikasından asılı olaraq seçmə fənlər dəyişdirilə bilər).

	4.1.
	Fəlsəfə
	3

	
	Sosiologiya
	

	
	Hüququn əsasları
	

	
	Məntiq
	

	
	Etika və estetika
	

	
	Multikulturalizmə giriş
	

	4.2
	İnformasiya texnologiyaları (ixtisas üzrə)
	3

	
	İnformasiyanın idarə edilməsi
	

	
	Sahibkarlığın əsasları və biznesə giriş
	



	İxtisas fənləri

	5
	Riyaziyyat
Bu fənn cərçivəsində tələbələr riyaziyyatın əsas anlayışlarını, tərifləri və vasitələrini, onların müasir cəmiyyətin inkişafında tətbiqini, nəzəri əsasları, diferensial tənlikləri, ehtimal nəzəriyyəsi və riyazi statistikanı öyrənir. Tələbələrə məntiqi düşünmək, əsas ifadələri sübut etmək, anlayışlar arasında məntiqi əlaqə qurmaq, müstəqil qərar vermək, riyaziyyatın klassik problemlərini, diferensialın həllini, ehtimal nəzəriyyəsi və riyazi statistikanın tənliklərini və problemlərini müxtəlif üsullarla həll etmək bacarıqlarının aşılanmasına xüsusi diqqət yetirilməlidir.
	5

	6
	Materialşünaslıq və materiallar texnologiyası
Bu fənn cərçivəsində tələbələr müasir texnikanın müxtəlif sahələrində istifadə olunan materialların tərkibi, strukturu və xassələri arasındakı əlaqəni, onların materiallarının və məmulatlarının alınmasının elmi və texnoloji əsaslarını öyrənir. Tələbələrə materialların kristallik quruluşunun, ərintilərin kristallaşması, plastiki deformasiya və rekristallaşma proseslərinin, ərintilərdə əmələ gələn fazaların, ilkin və üstlü sistemlərin hal diaqramlarının, poladların termiki emal txnologiyasını öyrənmək, konstruksiya, alət, korroziyaya davamlı poladların, həmçinin alüminium, mis, titan və onların ərintiləri haqqında lazımı məlumatlarını, metallurgiyanın, o cümlədən ovuntu metallurgiyasının, habelə, detal və məmulatların effektiv alınma üsullarını, qaynaq istehsalını və texnoloji emal proseslərini öyrənmək bacarıqlarının aşılanmasına xüsusi diqqət yetirilməlidir.
	3

	7
	[bookmark: _GoBack]Tərsimi həndəsə və mühəndis qrafikası
Bu fənn çərçivəsində tələbələr sxemlərin tərtib edilməsini, qrafik təsvirlərinin tərkibini təhlil etməyi, mürəkkəb olmayan hissələrin sxemlərin yerinə yetirilməsini, alətlərin istifadə olunmasını, fırlanma üsullarını, iki həndəsi fiqurun kəsişməsini, eskizlərin işlənilməsi qaydalarını öyrənirlər.
	4

	8
	Texniki mexanikanın əsasları
Bu fənn çərçivəsində tələbələr mexanikanın əsas anlayışlarını,  maşın hissələrinin və mexanizmlərin iş şəraitini təhlil etməyi, fəaliyyətlərini qiymətləndirməyi, mexanizm və maşınların statik, kinematik və dinamik hesablamalarını, maşın hissələrindəki və struktur elementlərindəki daxili gərginlikləri təyin etməyi, maşın avadanlıqlarına texniki nəzarəti və sınaqdan keçirməyi öyrənirlər.
Maye və qazların statikasının və dinamikasının ümumi qanunlarını, termodinamikanın əsas qanunlarını, nəzəri mexanikanın əsas aksiomalarını, nöqtələrin və sərt cisimlərin hərəkət kinematikasını, enerjinin mexaniki işə çevrilmə dinamikasını, sürtünmə və hərəkət keyfiyyətinin çevrilmə qanunlarını, hissələrin bölmələrə və mexanizmlərə birləşdirilməsi yollarını bilməlidir.
	6

	9
	Gəmi quruluşu və nəzəriyyəsi
Bu fənn çərçivəsində tələbələr gəminin əsas konstruktiv elementlərini, gəmi qurğuları və sistemlərini, gəmilərin dayanıqlığı üçün beynəlxalq tələbləri, dayanıqlıq, kren, differetnt, oturum və digər üzmə keyfiyyətlərini hesablamaq üçün gəminin quruluşunu və nəzəriyyəsini, manevr, ətalət və istismar keyfiyyətlərini, gəminin yeyinliyini, gəmi hərəkətvericilərini, avar vintinin xarakteristikalarını, hərəkətverici kompleksi haqqında anlayışları, gəmilərin hərəkət sınaqlarını və istismar zamanı üzmə qabiliyyətinin qismən itirilməsi halında gövdənin gərginliklərini hesablamağı bilməlidir.
	6

	10
	Elektrotexnika və elektronika
Bu fənn çərçivəsində tələbələr elektrotexnikanın və elektronikanın əsas bölmələrini, elektrik ölçmələrini və alətlərini, mikroprosessor əsaslı ölçü alətlərini bilməlidir. Elektrik miqdarını ölçməyi, elektrik cihazlarını, aparatlarını, maşınlarını işə salmağı, onları idarə etmək və səmərəli və təhlükəsiz işləməsinə nəzarət etməyi, elektrik avadanlıqlarında nasazlıqları və zədələnmələri aradan qaldırmağı bacarmalıdır.
	6

	
	Orta ixtisas təhsili müəssisəsi tərəfindən müəyyən edilən fənlər1
Burada olan fənlər hər bir orta təhsili müəssisəsi tərəfindən fərdi qaydada müəyyən edilir və həmin ixtisasın tədris planında əksini tapır.
	30

	
	İstehsalat təcrübəsi
	30



1 Bu fənlər professor-müəllim heyətinin təcrübəsi, tədqiqat infrastrukturu, yerli və beynəlxalq iş imkanları nəzərə alınaraq orta ixtisas təhsili müəssisəsi tərəfindən təklif edilir. Orta ixtisas təhili müəssisəsi tərəfindən müəyyən edilən fənlər tələbələr üçün seçmə xarakteri daşımalı, eləcə də tələbələrin xarici mübadilə proqramlarında iştirakına şərait yaratmalıdır.
3.2. Orta ixtisas təhsili müəssisəsinə hər hansı ixtisas üzrə ümumi təhsil bazasından tələbə qəbulu olduğu halda, ixtisasın təhsil proqramında aşağıdakı ümumtəhsil fənlər bölümü nəzərdə tutulmalıdır.

	Tədris Azərbaycan dilində aparılan qruplar üçün 

	Fənn bölümünün kodu
	Fənlərin adı
	Saat miqdarı (həftəlik)

	ÜF-B01
	Azərbaycan dili
	3

	ÜF-B02
	Ədəbiyyat
	2

	ÜF-B03
	Xarici dil
	4

	ÜF-B04
	İkinci xarici dil
	2

	ÜF-B05
	Azərbaycan tarixi
	2

	ÜF-B06
	Ümumi tarix
	1

	ÜF-B07
	Riyaziyyat
	5

	ÜF-B08
	İnformatika
	2

	ÜF-B09
	Fizika
	2

	ÜF-B10
	Kimya
	2

	ÜF-B11
	Biologiya
	2

	ÜF-B12
	Coğrafiya
	2

	ÜF-B13
	Çağırışaqədərki hazırlıq
	2

	ÜF-B14
	Fiziki tərbiyə
	2

	Cəmi:
	
	33

	ÜF-B15
	Dərsdənkənar məşğələlər
	2

	Yekun:
	
	35



  
	Tədris rus dilində aparılan qruplar üçün

	Fənn bölümünün kodu
	Fənlərin adı
	Saat miqdarı (həftəlik)

	ÜF-B01
	Rus dili
	3

	ÜF-B02
	Ədəbiyyat
	2

	ÜF-B03
	Azərbaycan dili- dövlət dili kimi
	2

	ÜF-B04
	Xarici dil
	4

	ÜF-B05
	Azərbaycan tarixi
	2

	ÜF-B06
	Ümumi tarix
	1

	ÜF-B07
	Riyaziyyat
	5

	ÜF-B08
	İnformatika
	2

	ÜF-B09
	Fizika
	2

	ÜF-B10
	Kimya
	2

	ÜF-B11
	Biologiya
	2

	ÜF-B12
	Coğrafiya
	2

	ÜF-B13
	Çağırışaqədərki hazırlıq
	2

	ÜF-B14
	Fiziki tərbiyə
	2

	Cəmi:
	
	33

	ÜF-B15
	Dərsdənkənar məşğələlər
	2

	Yekun:
	
	35



Qeydlər:
· Ümumtəhsil fənləri tədris olunduğu halda, həmin fənlərə kreditlər ayrılmır.
· Hər iki bölmə üzrə fənlərin tədrisində ayrılan həftəlik saatların miqdarı ixtisasdan asılı olaraq (saatların cəmi dəyişmədən) dəyişdirilə bilər.
· Dərsdənkənar məşğələ saatlarının miqdarı həftəlik saatların miqdarının 20 faizindən çox ola bilməz.
· Zəruri hallarda dərsdənkənar məşğələ saatlarından fənnin (fənlərin) tədrisinə ayrıla bilər.

3.3. Orta xitisas təhsili müəssisəsinə hər hansı ixtisas üzrə ümumi təhsil bazasından tələbə qəbulu olduğu halda, birinci tədris ilində təhsil aşağıdakı istiqamətlər üzrə təşkil olunur:
· Mövcud qanunvericiliyə uyğun olaraq, meyil və maraqları, potensial imkanları nəzərə alınmaqla tələbələr üçün müxtəlif təmayül istiqamətlər üzrə;
· Təmayülləşmə tətbiq olunmayan istiqamət üzrə.
3.4. Təmayülləşmə tətbiq olunan istiqamətlər üzrə fənlər və onlara ayrılan saatların miqdarı tam orta təhsil səviyyəsi üzrə Təhsil Nazirliyi tərəfindən təsdiq edilən müvafiq tədris planlarına (X və ya XI siniflərdən birinin fənn və saatlarına) uyğun olaraq müəyyən edilir.

4. Tədris və öyrənmə

4.1. Tədris və öyrənmə mühiti elə təşkil olunmalıdır ki, tələbələr təhsil proqramının ikinci bəndində nəzərdə tutulan təlim nəticələrini əldə edə bilsinlər.
4.2. Tədris və öyrənmə metodları müvafiq sənədlərdə (məsələn, müəllimin sillabusunda və s.) təsvir edilməli və ictimaiyyətə (məsələn, kollecin veb sıhifəsində, proqramın broşurlarında və s.) açıq olmalıdır.
4.3. Tədris və öyrənmə metodları innovativ təhsil təcrübələri nəzərə alınaraq davamlı şəkildə nəzərdən keçirilməli və təkmilləşdirilməlidir. Tədris və öyrənmə metodlarının müntəzəm şəkildə təkmilləşdirilməsi kollecin keyfiyyət təminatı sisteminin bir hissəsi olmalıdır.
4.4. Təlim prosesində fərqli tədris metodlarından istifadə edilməlidir. Bu metodlar tələbəyönümlü yanaşmanı və tələbələrin təlim prosesində fəal rol oynamasını təşviq etməlidir. Istifadə edilə biləcək tədris və öyrənmə metodlarına aşağıdakı nümunə olaraq göstrərmək olar:
· Təqdimatıar;
· Müzakirələr;
· Debatlar;
· Müstəqil iş/araşdırma;
· Layihələr;
· Sahə işləri;
· Rollu oyunlar;
· Hesabatlar;
· Ekspert metodu;
· Simulyasiya və s.
Bu metodlar aşağıdakı formalarda həyata keçirilə bilər:
· Mühazirə (o cümlədən audio və video) və seminarlar (o cümlədən distant);
· Praktik məşğələlər;
· Laborator məşğələlər və s.
Qeyd: sadalanan metodlar və formalar ixtisasın spesifikasından asılı olaraq seçilə və (və ya) dəyişdirilə bilər.
4.5. Təhsildə nəzəriyyə və praktiki təlim arasında tarazlıq gözlənilməlidir. Əsas diqqət əmək bazarının dəyişən ehtiyaclarına uyğun olaraq praktiki bacarıqların gücləndirilməsinə yetirilməlidir.
4.6. Təhsil proqramı tələbələrin  müstəqilliyini dəstəkləməli və ömürboyu təlim konsepsiyasını inkişaf etdirməlidir. Təhsil prosesinin sonunda tələbə hər hansı istiqamətdə müstəqil işləyə bilməli və təhsilini ömürboyu davam etdirməyi bacarmalıdır.

5. Qiymətləndirmə

5.1. Qiymətləndirmə elə təşkil olunmalıdır ki, tələbələrin gözlənilən təlim nəticələrini əldə etmələri səmərəli şəkildə ölçülə bilsin. Bu, əldə olunan irəliləyişi monitorinq etməyə, təhsil proqramlarının nəticələrinə hansı dərəcədə nail olunduğunu qiymətləndirməyə, eləcə də tələbələrə fikir mübadiləsində şərait yaratmağa və təhsil proqramlarının təkmilləşdirilməsi üçün ilkin şərtlərin formalaşdırılmasına yardım etməlidir (Əlavə 1.3).
5.2. Qiymətləndirmə üsulları müvafiq sənədlərdə (məsələn, fənn proqramında, silabusda və s.) təsvir edilməli və hamə üçün açıq olmalıdır (məsələn, təhsil müəssisəsinin veb səhifəsində, proqramın broşürlərində və s.).
5.3. Qiymətləndirmə üsulları innovativ tədris təcrübələri nəzərə alınaraq davamlı şəkildə nəzərdən keçirilməli və təkmilləşdirilməlidir. Qiymətləndirmə üsullarından müntəzəm şəkild\ə yenilənməsi orta ixtisas təhsili müəssisəsinin keyfiyyət təminatı sisteminin bir hissəsi olmalıdır.
5.4. Tədris prosesində fərqli qiymətləndirmə üsullarından istifadə edilməlidir. Bu üsullar tələbəyönümlü yanaşmanı və tələbələrin təlim prosesində fəal rol oynaması təşviq etməlidir. Istifadə edilə biləcək qiymətləndirmə üsullarına nümunələr:
· Yazılı tapşırıqlar;
· Bilik və bacarıqlara dair testlər, kompüter əsaslı testlər;
· Şifahi təqdimatlar;
· Sorğular;
· Açıq müzakirələr;
· Praktika hesabatları, sahə işləri hesabatları;
· Praktikada, laboratoriyada müşahidələrə əsasən bacarıqların qiymətləndirilməsi;
· Layihə işlərinə dair hesabatlar;
· Portfolionun qoymətləndirilməsi;
· Frontal sorğu;
· Qrup şəklində və özünü qiymətləndirmə və s.
Qeyd: sadalanan üsullar fənin spesifikasından asılı olaraq seçilə və (və ya) dəyişdirilə bilər.
5.5. Təlim nailiyyətlərinin qiymətləndirilməsində istifadə olunan üsullar aydın müəyyənləşdirilmiş meyarlara əsaslanmalıdır və təhsil müddətində tələbənin əldə etdiyi bilik, bacarıq və qabiliyyət səviyyəsini düzgün və etibarlı şəkildə müəyyən etməyə imkan verməlidir. Təlim nəticələrinin qiymətləndirlməsi zamanı müəllimlər şəffaflıq, qərərsizlik, qarşılıqlı hörmət və humanistlik prinsiplərini rəhbər tutmalıdırlar.
5.6. Tələbələrə müəllimlərlə/qiymətləndiricilərlə təhsillərinin bütün aspektlərini, o cümlədən qiymətləndirmə prosesini müzakirə etmək imkanı verilməlidir. Orta ixtisas təhsili müəssisəsi müvafiq qaydalara uyğun olaraq qiymətləndirmə prosesi, yaxud qiymətlə bağlı apelyasiya prosedurlarını müəyyən etməlidir.
5.7. Akademik etika təhsil prosesində önəmli yer tutur. Tələbələrə akademik dürüstlüyə riayət etmək, plagiat problemini anlamaq öyrədilməlidir. Onlar intellektual əməyin əqli mülkiyyət hüquqları barəsində məlumatlandırılmalıdırlar.
5.8. Orta ixtisas təhsili müəssisəsinə ümumi təhsil bazasından tələbə qəbulu olduğu halda, qiymətləndirmə orta ixtisas təhsili müəssisəsinin müəyyən etdiyi qaydlara uyğun olaraq həyata keçirilir.
6. Proqramın və hər bir fənnin təlim nəticələri

6.1. Hər bir fənnin təlim nəticələrinin müəyyənləşdirilməsi və hər bir fənnin sillabusunun hazırlanması orta ixtisas təhsili müəssisəsinin/akademik heyətin səlahiyyətindədir. Təhsil proqramının təlim nəticələri isə bu Proqramla müəyyən olunur. Orta ixtisas təhsili müəssisəsi təhsil proqramının təlim nəticələrinə əlavələr edə bilər.
6.2. Təlim nəticələri hər bir orta ixtisas təhsili müəssisəsi tərəfindən Əlavə 1.1-dəki formaya uyğun olaraq müəyyələnşdirilir. Təlim nəticələri matrisində (Əlavə 1.2) fənlərlə təlim nəticələri arasındakı əlaqə əks olunmalıdır.
6.3. Təhsil Proqramının cəmiyyətin və əmək bazarının dəyişən ehtiyaclarına cavab verən nəzəri və praktiki məzmunu təmin etməsi məqsədilə fənlərin sillabusları hər semestr yenilənməlidir.

7. İnfrastruktur və kadr potensialı

7.1. Təhsil Proqramının tədris, öyrənmə və qiymətləndirmə prosesi orta ixtisas təhsili müəssisəsinin aşağıdakı infrastruktura malik olmasını zəruri edir:
Orta ixtisas təhsili müəssisəsinin 040520 – “Gəmi energetik qurğularının istismarı” ixtisasının təhsil proqramına müvafiq hazırlanmış tədris planında nəzərdə tutulan fənlər üzrə dərslərin aparılması, təcrübələrin keçirilməsi üçün müvafiq İKT ilə təchiz olunmuş kabinet və laboratoriyalar, kompüter sinifləri, emalatxanalar və s. ilə təmin olunmuş maddi-texniki bazası olmalıdır. Təhsilalanların orta ixtisas təhsili müəssisəsinin lokal şəbəkəsinə, internetə, məlumat bazalarına elektron kitabxanalarına, axtarış sistemlərinə çıxışı təmin edilməlidir.
7.2. Orta ixtisas təhsili müəssisəsinin professor-müəllim heyəti ən az bakalavr dərəcəsinə malik olur. Digər dövlət, yaxud özəl müəssisələrdən və və/ya digər müvafiq təşkilatlardan gələn peşəkarlardə tədrisə cəlb oluna bilərlər.
8. Təcrübə

8.1. Təcrübə tələbənin nəzəri biliklərinin praktikada tətbiqi, eləcə də peşə bacarıqlarının gücləndirilməsi baxımından vacibdir.
8.2. Təcrübə özəl şirkətdə, dövlət müəssisəsində, kollec, universitet, beynəlxalq təşkilat və şirkətlərdə və s. təşkil oluna bilər.
8.3. Təcrübədən əvvəl orta ixtisas təhsili müəssisəsi və təcrübə təşkil olunacaq şirkət/müəssisə/laboratoriya müqavilə imzalanmalıdır. Eyni zamanda, tələbənin fərdi müraciəti əsasında onun ixtisasına uyğun digər şirkət/müəssisə/laboratoriyada, o cümlədən xaricdə təcrübə keçməsinə icazə verilir. Müqavilədə şərtlər, tələbənin hüquq və öhdəlikləri və digər zəruri təfərrüatlar əks olunur.
8.4. Təcrübənin qiymətləndirilməsi:
· Təcrübənin qiymətləndirilməsi ixtisasın spesifikasından asılı olaraq BDT-nin 1978-ci il tarixli DHDNÇ əlavələr edilmiş Beynəlxalq Konvensiyasının tələbləri nəzərə alınmaqla hazırlanmış təcrübə jurnallarında qeyd olunan tapşırıqları yerinə yetirilməsi və tələbələrin təcrübənin yekunlarına dair hesabatları orta ixtisas təhsili müəssisəsinin Pedaqoji Şurasının qərarı ilə müəyyən edilən qaydada aparılır.

9. Məşğulluq və ömürboyu təhsil

9.1. “040520 – Gəmi energetik qurğularının isitsmarı” ixtisasını bitirən məzun gəmiqayırma və gəmi təmiri müəssisələrində, gəmiçilik şirkətlərində və onların gəmilərində (kiçik mütəxəssis, texnoloq, maşın və avadanlığın diaqnostikası üzrə texnik, təmir və texniki xidmət işləri üzrə texnik, mexanik və s.) işləyə bilər.
9.2. Orta ixtisas təhsili müəssisəsi Təhsil Proqramının məzunlarının məşğulluğuna dair müntəzəm sorğular keçirməli, eləcə də vakant iş yerlərinə və məzunların işlə təmin olunma göstəricilərinə dair məlumatları öz veb səhifəsində yerləşdirməlidir.
9.3. Subbakalavr proqramının məzunları təhsillərini bakalavr səviyyəsində davam etdirə bilərlər. İxtisas uyğunluğu Təhsil Nazirliyi tərəfindən təsdiq edilmiş “Müvafiq ixtisaslar üzrə subbakalavr dərəcəsini almış şəxslərin ali təhsil müəssisəsilərinin bakalavriat səviyyəsinə (əsas (baza ali) tibb təhsilinə) qəbulu ilə bağlı ixtisas seçimi cədvəli”nə müvafiq aparılır.
9.4. Təhsil müddətində əldə olunan bilik, bacarıq və yanaşmalar məzunların müstəqil şəkildə ömürboyu təhsil almaları üçün ilkin şərtlərdəndir.

Əlavə 1.1
Orta ixtisas təhsili müəssisəsi Təhsil Proqramı və hər fənn üzrə gözlənilən nəticələrini müəyyən etməlidir. 

	Təhsil Proqramının təlim nəticələri (PTN)

	PTN 1
	

	PTN 2
	

	PTN 3
	

	PTN 4
	

	PTN 5
	

	PTN 6
	



	Fənn üzrə təlim nəticələri (FTN)

	FTN 1
	

	FTN 2
	

	FTN 3
	

	FTN 4
	

	FTN 5
	

	FTN 6
	


















Əlavə 1.2
Fənlərin və Təhsil Proqramının təlim nəticələrinin matrisi
	Orta ixtisas təhsili müəssisəsi aşağıdakı cədvəldən istifadə edərək ixtisasın Təhsil Proqramının ikinci bəndində nəzərdə tutulan təlim nəticələrinin əldə olunmasına necə dəstək verdiyini müəyyən etməlidir.
	
Blokun adı
	
Fənlərin adı
	Proqramın təlim nəticələri

	
	
	PTN1
	PTN2
	PTN3
	PTN4
	PTN5
	PTN6

	Humanitar fənlər
	Azərbaycan dilində işgüzar və akademik kommunikasiya
	X
	
	
	
	
	

	
	Azərbaycan tarixi
	X
	
	
	
	
	

	
	Xarici dildə işgüzar və akademik kommunikasiya
	X
	X
	
	
	
	



























Əlavə 1.3
Fənnin təlim nəticələrinə nail olmaq məqsədilə istifadə olunan təlim və öyrənmə metodları və qiymətləndirmə üsulları
Fənni tədris edən müəllim fənn üzrə təlim nəticələrinin (bir fənn üzrə ən çoxu 4-5 sayda təlim nəticəsi) və hər təlim nəticəsi üzrə təlim və öyrənmə metodlarını, eləcə də qiymətləndirmə üsullarını müəyyən etməlidir. Bunun üçün aşağıdakı cədvəldən istifadə edilməlidir.
	
Fənnin adı
	
Təlim nəticələri
	Hər bir təlim nəticəsi üçün istifadə olunan təlim və öyrənmə metodları
	Hər bir təlim nəticəsi üçün istifadə olunan qiymətləndirmə üsulları

